Α4-0130/95

Απόφαση σχετικά με την κοινή θέση στην οποία κατέληξε το Συμβούλιο εν όψει της έγκρισης της οδηγίας του Ευρωπαϊκού Κοινοβουλίου και του Συμβουλίου σχετικά με τη χρήση προτύπων για τη μετάδοση τηλεοπτικών σημάτων (C4-0032/95 - 00/0476(COD)).

(Διαδικασία συναπόφασης: δεύτερη ανάγνωση)

Το Ευρωπαϊκό Κοινοβούλιο,

- έχοντας υπόψη την κοινή θέση του Συμβουλίου (C4-0032/95 - 00/0476(COD)),

- έχοντας υπόψη τη γνωμοδότησή του σε πρώτη ανάγνωση ((ΕΕ C 128 της 9.05.1994, σ. 54)) σχετικά με την πρόταση της Επιτροπής προς το Ευρωπαϊκό Κοινοβούλιο και το Συμβούλιο (COM(93)0556)

((ΕΕ C 341 της 18.12.1993, σ. 18))- έχοντας υπόψη την τροποποιημένη πρόταση της Επιτροπής (COM(94)0455) ((ΕΕ C 321 της 18.11.1994, σ. 4)),

- έχοντας υπόψη το άρθρο 189Β, παράγραφος 2 της Συνθήκης ΕΚ,

- έχοντας υπόψη το άρθρο 72 του Κανονισμού του,

- έχοντας υπόψη τη σύσταση για τη δεύτερη ανάγνωση της Επιτροπής Οικονομικής, Νομισματικής και Βιομηχανικής Πολιτικής (Α4-0130/95),

1. τροποποιεί την κοινή θέση ως ακολούθως[semigr ]

2. καλεί την Επιτροπή να συμφωνήσει με τις τροπολογίες του Κοινοβουλίου στη γνωμοδότηση που πρόκειται να διατυπώσει σύμφωνα με το άρθρο 189Β(2) (δ) της Συνθήκης ΕΚ[semigr ]

3. καλεί το Συμβούλιο να εγκρίνει όλες τις τροπολογίες του Κοινοβουλίου, να τροποποιήσει δεόντως την κοινή του θέση και να υιοθετήσει οριστικά την πράξη[semigr ]

4. αναθέτει στον Πρόεδρό του να διαβιβάσει τη παρούσα απόφαση στο Συμβούλιο και την Επιτροπή

(Τροπολογία 5, δεύτερο τμήμα)

Αιτιολογική σκέψη 15α (νέα)

>Κείμενο μετά την ψηφοφορία στο ΕΚ>

ότι οι επιχειρήσεις παροχής υπηρεσιών πρόσβασης υπό όρους δικαιούνται να επιτυγχάνουν επιστροφή των επενδύσεών τους και αμοιβή για την παροχή υπηρεσιών στους οργανισμούς μετάδοσης ούτως ώστε να ενθαρρύνονται στη συνέχιση των επενδύσεων.

(Τροπολογία 1)

Αιτιολογική σκέψη 17α (νέα)

>Κείμενο μετά την ψηφοφορία στο ΕΚ>

ότι, στο πλαίσιο του ψηφιακού περιβάλλοντος του ευρωπαϊκού οπτικοακουστικού τομέα, τα προβλήματα τηλεοπτικής πειρατείας θα οξυνθούν, με αρνητικές επιπτώσεις για τους επιχειρηματίες και τους προμηθευτές προγραμμάτων, και ότι καθίσταται όλο και περισσότερο αναγκαία η θέσπιση και εφαρμογή αποτελεσματικής νομοθεσίας εναντίον της πειρατείας σε ευρωπαϊκό επίπεδο[semigr ]

(Τροπολογία 2)

Αιτιολογική σκέψη 19α (νέα)

>Κείμενο μετά την ψηφοφορία στο ΕΚ>

ότι στα συμπεράσματα της Προεδρίας κατά τη διάσκεψη της Ομάδας G7 που διεξήχθη στις 25 και 26 Φεβρουαρίου 1995 στις Βρυξέλλες με θέμα την κοινωνία της πληροφορίας, τονίζεται ιδιαίτερα η ανάγκη ενός ρυθμιστικού πλαισίου που να εξασφαλίζει το άνοιγμα της πρόσβασης στα δίκτυα και την τήρηση των κανόνων του ανταγωνισμού.

(Τροπολογία 3)

Άρθρο 1, εδάφιο 1α (νέο)

>Κείμενο μετά την ψηφοφορία στο ΕΚ>

Τα κράτη μέλη μεριμνούν προκειμένου να διευκολύνουν τη μεταφορά,σε ψηφιακά δίκτυα μετάδοσης ανοικτά στο κοινό, των τηλεοπτικών υπηρεσιών ευρείας οθόνης που βρίσκονται ήδη υπό εκμετάλλευση, ιδίως κατ' εφαρμογήν της οδηγίας 92/38/ΕΟΚ και της απόφασης 93/424/ΕΟΚ, προστατεύοντας κατ' αυτόν τον τρόπο τα συμφέροντα των επιχειρηματιών και των θεατών τηλεόρασης που έχουν επενδύσει στην παραγωγή ή τη λήψη των εν λόγω υπηρεσιών.

(Τροπολογία 4)

Άρθρο 2

>Αρχικό κείμενο>

Όλες οι τηλεοπτικές υπηρεσίες που μεταδίδονται προς τους θεατές της Κοινότητας είτε με καλώδιο, είτε μέσω δορυφόρου είτε με επίγεια μέσα πρέπει:

>Κείμενο μετά την ψηφοφορία στο ΕΚ>

Όλες οι τηλεοπτικές υπηρεσίες που μεταδίδονται προς τους θεατές της Κοινότητας είτε με καλώδιο, είτε μέσω δορυφόρου είτε με επίγεια μέσα πρέπει:

>Αρχικό κείμενο>

(α) εάν είναι σε σχήμα ευρείας οθόνης και με 625 γραμμές και δεν είναι πλήρως ψηφιακές, να χρησιμοποιούν το σύστημα μετάδοσης 16:9 D2-MAC ή σύστημα μετάδοσης 16:9 απόλυτα συμβατό με το PAL ή το SECAM,

>Κείμενο μετά την ψηφοφορία στο ΕΚ>

(α) εάν είναι σε σχήμα ευρείας οθόνης και με 625 γραμμές και δεν είναι πλήρως ψηφιακές, να χρησιμοποιούν το σύστημα μετάδοσης 16:9 D2-MAC ή σύστημα μετάδοσης 16:9 απόλυτα συμβατό με το PAL ή το SECAM,

>Κείμενο μετά την ψηφοφορία στο ΕΚ>

Μια τηλεοπτική υπηρεσία ευρείας οθόνης απαρτίζεται από προγράμματα που έχουν παραχθεί και υποστεί επιμέλεια προκειμένου να παρουσιασθούν στο κοινό σε ευρεία οθόνη[semigr ]

Το σχήμα 16:9 είναι το σχήμα αναφοράς της τηλεοπτικής υπηρεσίας ευρείας οθόνης

>Αρχικό κείμενο>

(β) εάν είναι υψηλής ευκρίνειας και δεν είναι πλήρως ψηφιακές, να χρησιμοποιούν το σύστημα μετάδοσης HD-MAC,

>Κείμενο μετά την ψηφοφορία στο ΕΚ>

(β) εάν είναι υψηλής ευκρίνειας και δεν είναι πλήρως ψηφιακές, να χρησιμοποιούν το σύστημα μετάδοσης HD-MAC,

>Αρχικό κείμενο>

(γ) εάν είναι πλήρως ψηφιακές, να χρησιμοποιούν σύστημα μετάδοσης τυποποιημένο από αναγνωρισμένο ευρωπαϊκό οργανισμό τυποποίησης. Εν προκειμένω, το σύστημα μετάδοσης περιλαμβάνει τα ακόλουθα στοιχεία : δημιουργία του σήματος του προγράμματος (κωδικοποίηση στην πηγή του ακουστικού σήματος, κωδικοποίηση στην πηγή του οπτικού σήματος, πολυπλεξία των σημάτων) και προσαρμογή για τα μέσα μετάδοσης (κωδικοποίηση του διαύλου, διαμόρφωση και, εφόσον χρειάζεται, διασπορά της ενέργειας).

>Κείμενο μετά την ψηφοφορία στο ΕΚ>

(γ) εάν είναι πλήρως ψηφιακές, να χρησιμοποιούν σύστημα μετάδοσης τυποποιημένο από αναγνωρισμένο ευρωπαϊκό οργανισμό τυποποίησης. Εν προκειμένω, το σύστημα μετάδοσης περιλαμβάνει τα ακόλουθα στοιχεία : δημιουργία του σήματος του προγράμματος (κωδικοποίηση στην πηγή του ακουστικού σήματος, κωδικοποίηση στην πηγή του οπτικού σήματος, πολυπλεξία των σημάτων) και προσαρμογή για τα μέσα μετάδοσης (κωδικοποίηση του διαύλου, διαμόρφωση και, εφόσον χρειάζεται, διασπορά της ενέργειας).

Τα πλήρως ψηφιακά δίκτυα μετάδοσης που είναι ανοιχτά στο κοινό για τη διανομή τηλεοπτικών υπηρεσιών, πρέπει να είναι σε θέση να διανέμουν υπηρεσίες ευρείας οθόνης.

(Τροπολογία 5, πρώτο και τρίτο τμήμα)

Άρθρο 4

>Αρχικό κείμενο>

Όσον αφορά την πρόσβαση υπό όρους των θεατών της Κοινότητας σε εκπομπές ψηφιακών τηλεοπτικών υπηρεσιών επί πληρωμή, ισχύουν οι ακόλουθοι όροι:

>Κείμενο μετά την ψηφοφορία στο ΕΚ>

Για την πρόσβαση υπό όρους των θεατών της Κοινότητας σε εκπομπές ψηφιακών τηλεοπτικών υπηρεσιών ανεξάρτητα από τον τρόπο μετάδοσης, ισχύουν οι ακόλουθοι όροι:

>Αρχικό κείμενο>

(α) όλος ο εξοπλισμός ευρείας κατανάλωσης, που προορίζεται για πώληση ή μίσθωση ή άλλου είδους διάθεση στην Κοινότητα, ο οποίος είναι ικανός να αποκρυπτογραφεί ψηφιακά τηλεοπτικά σήματα, πρέπει να διαθέτει την ικανότητα να επιτρέπει την αποκρυπτογράφηση τέτοιου είδους σημάτων σύμφωνα με τον κοινό ευρωπαϊκό αλγόριθμο κρυπτογράφησης (scrambling) όπως τον διαχειρίζεται ένας αναγνωρισμένος ευρωπαϊκός οργανισμός τυποποίησης,

>Κείμενο μετά την ψηφοφορία στο ΕΚ>

(α) όλος ο καταναλωτικός εξοπλισμός, που προορίζεται για πώληση ή μίσθωση ή άλλου είδους διάθεση στην Κοινότητα, ο οποίος είναι ικανός να αποκρυπτογραφεί ψηφιακά τηλεοπτικά σήματα, πρέπει να διαθέτει την ικανότητα να επιτρέπει:

- την αποκρυπτογράφηση τέτοιου είδους σημάτων σύμφωνα με τον κοινό ευρωπαϊκό αλγόριθμο κρυπτογράφησης (scrambling) όπως τον διαχειρίζεται ένας αναγνωρισμένος ευρωπαϊκός οργανισμός τυποποίησης,

- την παρουσίαση σημάτων που έχουν μεταδοθεί χωρίς κρυπτογράφηση, υπό τον όρο ότι, σε περίπτωση μισθωμένου εξοπλισμού, ο μισθωτής έχει συμμορφωθεί με τη σχετική συμφωνία μίσθωσης[semigr ]

>Αρχικό κείμενο>

(β) τα συστήματα πρόσβασης υπό όρους που λειτουργούν στην αγορά της Κοινότητας πρέπει να διαθέτουν την απαραίτητη τεχνική ικανότητα για μη δαπανηρό διέλεγχο στις κεφαλές του καλωδιακού συστήματος, παρέχοντας τη δυνατότητα πλήρους ελέγχου από τους φορείς εκμετάλλευσης καλωδιακής τηλεόρασης σε τοπικό ή περιφερειακό επίπεδο, των υπηρεσιών που χρησιμοποιούν τέτοιου είδους συστήματα πρόσβασης υπό όρους,

>Κείμενο μετά την ψηφοφορία στο ΕΚ>

(β) τα συστήματα πρόσβασης υπό όρους που λειτουργούν στην αγορά της Κοινότητας πρέπει να διαθέτουν την απαραίτητη τεχνική ικανότητα για μη δαπανηρό διέλεγχο στις κεφαλές του καλωδιακού συστήματος, παρέχοντας τη δυνατότητα πλήρους ελέγχου από τους φορείς εκμετάλλευσης καλωδιακής τηλεόρασης σε τοπικό ή περιφερειακό επίπεδο, των υπηρεσιών που χρησιμοποιούν τέτοιου είδους συστήματα πρόσβασης υπό όρους,

>Κείμενο μετά την ψηφοφορία στο ΕΚ>

(βα) τα κράτη μέλη λαμβάνουν όλα τα αναγκαία μέτρα προκειμένου οι επιχειρήσεις υπηρεσιών πρόσβασης υπό όρους, ανεξάρτητα από τον τρόπο μετάδοσης, οι οποίες παράγουν και θέτουν σε εμπορία υπηρεσίες πρόσβασης στις υπηρεσίες ψηφιακής τηλεόρασης:

- να προσφέρουν σε όλους τους οργανισμούς μετάδοσης, υπό ισότιμους και εύλογους όρους που δεν εισάγουν διακρίσεις, τεχνικές υπηρεσίες που να επιτρέπουν τη λήψη των ψηφιακών υψηρεσιών του οργανισμού από εξουσιοδοτημένους τηλεθεατές με τη βοήθεια αποκωδικοποιητών τους οποίους διαθέτουν οι πάροχοι των υπηρεσιών, τούτο δε σύμφωνα με το κοινοτικό δίκαιο περί ανταγωνισμού, ιδίως στην περίπτωση που διαφαίνεται εξέχουσα θέση[semigr ]

- θα πρέπει να τηρείται βιβλίο για τις δραστηριότητες στον τομέα του εφοδιασμού και της προσφοράς υπηρεσιών πρόσβασης.

Οι επιχειρήσεις μετάδοσης δημοσιεύουν κατάλογο των τιμών τους για τους τηλεθεατές, στον οποίο εμφαίνεται εάν παρέχεται ή όχι ο συναφής εξοπλισμός.

Μια υπηρεσία ψηφιακής τηλεόρασης δεν μπορει να επωφεληθεί των ως άνω διατάξεων παρά μόνον εάν οι προτεινόμενες υπηρεσίες συμμορφώνονται με την ισχύουσα ευρωπαϊκή νομοθεσία.

>Αρχικό κείμενο>

(γ) σε σχέση με την εκ μέρους των κατασκευαστών ενσωμάτωση συστημάτων πρόσβασης υπό όρους σε εξοπλισμό ευρείας κατανάλωσης :

- όταν χορηγείται άδεια σε κατασκευαστές για συστήματα πρόσβασης υπό όρους, τούτο λαμβάνει χώρα υπό προϋποθέσεις ισότιμες, εύλογες και που δεν εισάγουν διακρίσεις,

- όταν χορηγείται άδεια για συστήματα πρόσβασης υπό όρους ή όταν αυτά παρέχονται σε κατασκευαστές, τούτο γίνεται κατά τρόπο που δεν εμποδίζει την ένταξη είτε άλλου συστήματος πρόσβασης υπό όρους είτε κοινής διεπαφής, υπό την προϋπόθεση ότι πληρούνται οι σχετικές προϋποθέσεις ασφαλείας αναφορικά με το σύστημα πρόσβασης υπό όρους.

>Κείμενο μετά την ψηφοφορία στο ΕΚ>

(γ) όταν οι κάτοχοι των δικαιωμάτων βιομηχανικής ιδιοκτησίας σχετικά με συστήματα και προϊόντα πρόσβασης υπό όρους χορηγούν άδειες σε κατασκευαστές εξοπλισμού για το ευρύ κοινό, οφείλουν να εξασφαλίζουν ισότιμους και εύλογους όρους που δεν εισάγουν διακρίσεις. Λαμβάνοντας υπόψη της τεχνικούς και εμπορικούς παράγοντες, οι κάτοχοι των δικαιωμάτων πνευματικής ιδιοκτησίας δεν μπορούν να επιβάλλουν στη χορήγηση αδειών όρους με τους οποίους να απαγορεύεται, να αποτρέπεται ή να αποθαρρύνεται η ένταξη, στο ίδιο προϊόν:

- κοινής διεπαφής που να επιτρέπει τη σύμβαση και άλλων, διαφορετικών συστημάτων πρόσβασης, ή

- ίδιων μέσων άλλου συστήματος πρόσβασης, εφόσον ο αποδέκτης της άδειας τηρεί τις σχετικές εύλογες διατάξεις που εγγυώνται, σε ό,τι τον αφορά, την ασφάλεια των συναλλαγών των επιχειρήσεων υπό όρους πρόσβασης.

Οι τηλεοπτικές συσκευές με ενσωματωμένο ψηφιακό αποκωδικοποιητή πρέπει να προσφέρουν τη δυνατότητα συναρμογής στον αποκωδικοποιητή τουλάχιστον μίας πρότυπης υποδοχής που να επιτρέπει σύνδεση με την πρόσβαση υπό όρους και με άλλα στοιχεία ενός ψηφιακού τηλεοπτικού συστήματος.

γα) Με την επιφύλαξη οιασδήποτε δράσης την οποία μπορεί να αναλάβει η Επιτροπή ή ένα κράτος μέλος βάσει της Συνθήκης, τα κράτη μέλη διασφαλίζουν ότι, σε περιπτώσεις ανεπίλυτων διαφορών σχετικά με την εφαρμογή των διατάξεων του παρόντος άρθρου, κάθε ενδιαφερόμενος θα έχει εύκολη και, κατ' αρχήν, μη δαπανηρή πρόσβαση σε κατάλληλες διαδικασίες επίλυσης διαφορών με στόχο τη δίκαιη, ταχεία και διαφανή επίλυση των εν λόγω διαφορών.

Η εν λόγω διαδικασία δεν αποκλείει αγωγή αποζημίωσης από οιαδήποτε πλευρά. Εάν η Επιτροπή κληθεί να γνωμοδοτήσει σχετικά με την εφαρμογή της συνθήκης, οφείλει να το πράξει το ταχύτερο δυνατό.

(Τροπολογία 6)

Άρθρο 6

>Αρχικό κείμενο>

Πριν από την 1η Ιουλίου 1997 και κατόπιν κάθε δύο χρόνια, η Επιτροπή αναθεωρεί την παρούσα οδηγία και υποβάλλει έκθεση προς το Ευρωπαϊκό Κοινοβούλιο, το Συμβούλιο και την Οικονομική και Κοινωνική Επιτροπή σχετικά με τις εξελίξεις της αγοράς και της τεχνολογίας, και ιδίως τις εξελίξεις της ψηφιακής τεχνολογίας καθώς και τις εξελίξεις της αγοράς όσον αφορά την πρόσβαση υπό όρους στις υπηρεσίες ψηφιακής τηλεόρασης. Εάν είναι αναγκαίο, η Επιτροπή υποβάλλει προτάσεις προς το Συμβούλιο για την προσαρμογή της παρούσας οδηγίας προς τις εξελίξεις αυτές.

>Κείμενο μετά την ψηφοφορία στο ΕΚ>

Πριν από την 1η Ιουλίου 1997 και κατόπιν κάθε δύο χρόνια, η Επιτροπή επανεξετάζει τους όρους εφαρμογής της παρούσας οδηγίας και της ανάπτυξης της αγοράς ψηφιακών τηλεοπτικών υπηρεσιών σε ολόκληρη την Ευρωπαϊκη Ένωση και υποβάλλει έκθεση προς το Ευρωπαϊκό Κοινοβούλιο, το Συμβούλιο και την Οικονομική και Κοινωνική Επιτροπή. Η εν λόγω έκθεση αφορά τις εξελίξεις της αγοράς, ιδίως δε όσες συνδέονται με την εξέλιξη των τεχνολογιών και των ψηφιακών υπηρεσιών, καθώς και τις τεχνικές και εμπορικές εξελίξεις της αγοράς της πρόσβασης υπό όρους στις υπηρεσίες ψηφιακής τηλεόρασης.

Εάν είναι αναγκαίο, η Επιτροπή υποβάλλει προτάσεις προς το Συμβούλιο για την προσαρμογή της παρούσας οδηγίας προς τις εξελίξεις αυτές.